Diari Oficial de la Generalitat Valenciana


Sumari del DOGV 6907, del 21-11-2012 (2012/10289)

RESOLUCIÓ de 27 de juliol de 2012, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundación para el Fomento de la Investigación Sanitaria y Biomédica de la Comunitat Valenciana (absorbent) i la Fundación para la Investigación en el Hospital Universitario Dr. Peset de Valencia (absorbida), l'extinció i la baixa registral d'esta última i l'actualització del patronat de la fundació absorbent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10800


Data del document
:   27-07-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 27 de juliol de 2012, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundación para el Fomento de la Investigación Sanitaria y Biomédica de la Comunitat Valenciana (absorbent) i la Fundación para la Investigación en el Hospital Universitario Dr. Peset de Valencia (absorbida), l'extinció i la baixa registral d'esta última i l'actualització del patronat de la fundació absorbent. [2012/10997]  
Vist l'expedient incoat per les fundacions interessades a l'efecte d'inscriure en el Registre de Fundacions de la Comunitat Valenciana la fusió per absorció de la Fundación para el Fomento de la Investigación Sanitaria y Biomédica de la Comunitat Valenciana (absorbent) i la Fundación para la Investigación en el Hospital Universitario Dr. Peset de Valencia (absorbida), en resulten els següents  
  
Fets  
  
Primer. Amb data del Registre General d'Entrada de 7 i 12 de juny de 2012, les fundacions esmentades van presentar sengles sol·licituds de no-oposició als acords de fusió per absorció, per part de la Fundación para el Fomento de la Investigación Sanitaria y Biomédica de la Comunitat Valenciana, de la Fundación para la Investigación en el Hospital Universitario Dr. Peset de Valencia, la qual cosa suposa l'extinció d'esta última.   
  
Segon. La Comissió de Protectorat, en la reunió de 19 de juny de 2012, va emetre un informe favorable al punt de l'orde del dia relatiu a la no-oposició a la fusió per absorció de la Fundación para el Fomento de la Investigación Sanitaria y Biomédica de la Comunitat Valenciana i la Fundación para la Investigación en el Hospital Universitario Dr. Peset de Valencia, per mitjà de l'absorció de la primera a la segona.  
Arran d'això, es va dictar per delegació la Resolució de 21 de juny de 2012, del secretari autonòmic de Justícia de la Conselleria de Justícia i Benestar Social, per la qual es manifestava la no-oposició del Protectorat de la Generalitat a la fusió.  
  
Tercer. Esta fusió s'emmarca dins del procés de reestructuració del sector públic fundacional iniciat pel Consell, que va suposar l'adopció de l'Acord de 2 de desembre de 2011, del Consell, en el qual s'autoritzava l'extinció de diverses fundacions del sector públic de la Generalitat, així com la fusió objecte d'este expedient.  
  
Les fundacions afectades van aportar els acords corresponents dels seus patronats, de 25 maig de 2012, el balanç i detall de la dotació resultant i una memòria justificativa en què es dóna compte de l'Acord de 2 de desembre esmentat, del Consell, i així mateix, atenent les seues funcions i la identitat del fundador, conclouen assenyalant que «es conclou així que la fusió per absorció proposada convé als interessos de les fundacions afectades, ja que afectarà de manera positiva i sinèrgica l'objecte fundacional i el patrimoni aportat per cada una de les fundacions, ja que:  
  
- s'aconseguix una millor consecució i compliment dels fins fundacionals,  
- es rendibilitzen els patrimonis fundacionals per mitjà de l'acumulació,  
- es garantix l'afecció permanent dels béns i drets fundacionals als fins d'interés general».  
  
Quart. Una vegada obtinguda la no-oposició del Protectorat de la Generalitat a la fusió, amb data del Registre General d'Entrada de 19 de juliol de 2012 s'aporta escriptura pública, amb data 17 de juliol de 2012, autoritzada per Alejandro Cervera Taulet, en què es protocol·litza l'acord de la Fundación para el Fomento de la Investigación Sanitaria y Biomédica de la Comunitat Valenciana relatiu a la seua fusió (per absorció) amb la Fundación para la Investigación en el Hospital Universitario Dr. Peset de Valencia, la qual cosa suposa l'extinció d'esta última.  
L'escriptura esmentada es complementa amb la de 6 de juny de 2012, d'Emilio V. Orts Calabuig, notari de l'Il·lustre Col·legi de València, número 1250 del seu protocol, que protocol·litza l'acord adoptat respecte d'això el 25 de maig de 2012 pel Patronat de la Fundación para la Investigación en el Hospital Universitario Dr. Peset de Valencia.  
  
En virtut dels acords protocol·litzats en l'escriptura, queden integrats els patrimonis de les fundacions intervinents per successió universal i la fundació absorbida queda dissolta i extingida en el patrimoni de l'absorbent.  
  
Quint. Les fundacions objecte de la fusió són les següents:  
- Absorbent: Fundación para el Fomento de la Investigación Sanitaria y Biomédica de la Comunitat Valenciana 501V, inscrita en el Registre de Fundacions de la CV per mitjà de la Resolució de 13 de gener de 2009, de la secretària autonòmica de Justícia de la Conselleria de Justícia i Administracions Públiques, classificada amb el caràcter d'investigació.  
  
El seu fundador va ser la Generalitat, representada per Manuel Cervera Taulet, conseller de Sanitat, i a la dotació inicial s'aportaven seixanta mil euros (60.000,00 €).  
Segons l'article 6 dels estatuts, la Fundació té com a fi principal promoure i afavorir la investigació sanitària i biomèdica en l'àmbit de la Comunitat Valenciana.   
- Absorbida: Fundación para la Investigación en el Hospital Universitario Dr. Peset de Valencia, inscrita en el Registre de Fundacions de la Comunitat Valenciana per mitjà de la Resolució de 12 de desembre de 2005, del secretari autonòmic de Justícia de la Conselleria de Justícia, Interior i Administracions Públiques, classificada de caràcter científic.  
  
El seu fundador va ser la Generalitat, representada per Vicente Rambla Momplet, conseller de Sanitat, i a la dotació inicial s'aportaven trenta mil quaranta-un euros (30.041 €).  
Segons els seus estatuts, la Fundació té com a finalitat impulsar, promoure i afavorir la investigació científica i tècnica en el si de l'Hospital Universitari Doctor Peset de València i en la seua Unitat d'lnvestigació.  
  
  
Sext. La fundació absorbent dóna fe en el certificat protocol·litzat en l'escriptura de 17 de juliol de 2012 esmentada que, després de la fusió, l'efecte de la qual tindran lloc el 30 de juny de 2012, no es produirà la modificació dels seus estatuts ni la del seu patronat, i en l'atorgant segon consta la composició d'eixe òrgan de govern, que queda així:  
  
President patró: 1. Luis Eduardo Bretón, conseller de Sanitat. Vicepresidenta patrona: 2. Teresa de Rojas Galiana. Secretària no-patrona: Marta Hermenegildo Caudevilla. Vocals: 3. María Manuela García Reboli, secretària autonòmica de l'Agència Valenciana de Salut. 4. Francisco Soriano Cano, director general de Règim Econòmic de la Sanitat. 5. Guillermo Ferrán Martínez, director general d'Ordenació i Assistència Sanitària. 6. La directora mèdica de la Fundació Oftalmològica del Mediterrani. 7. Vicente Pastor Navarro, gerent del Departament de Salut València Doctor Peset. 8. Rafael Carmena Rodríguez, director gerent de la Fundació d'Investigació de l'Hospital Clínic Universitari de València. 9. José Vicente Casteil Ripoll, director gerent de l'Institut d'Investigació Sanitària - Fundació d'Investigació de l'Hospital Universitari La Fe. 10. Ángel Villanueva Pareja, com a persona física representant de la Fundació Bancaixa. 11. Esteban Morcillo Sánchez, rector de la Universitat de València. 12. Elvira Bosch Reig, gerent del Departament de Salut de Castelló. 13. Sofía Clar Gimeno, gerent del Departament de Salut d'Elda. 14. Juan Juliá Igual, rector de la Universitat Politècnica de València. 15. Jesús Tadeo Pastor Ciurana, rector de la Universitat Miguel Hernández d'Elx. 16. Rosa Valenzuela Juan, directora del Centre d'Investigació Príncep Felip.  
  
  
Sèptim. Amb els acords de fusió adoptats, s'aporta documentació relativa a l'actualització dels seus patronats, a fi d'acreditar l'existència del quòrum legalment establit per a l'adopció dels acords.  
  
Consta així protocol·litzada l'acceptació com a patrons de la Fundación para el Fomento de la Investigación Sanitaria y Biomédica de la Comunitat Valenciana el 25 de maig de 2012 de Guillermo Ferrán Martínez i Rosa Valenzuela Juan. També es protocol·litza l'acceptació de M. Desamparados Valero Doménech, que es va realitzar davant de funcionària del Registre de Fundacions de la Comunitat Valenciana el 24 de maig de 2012.  
Així mateix, consta en el Registre de Fundacions de la Comunitat Valenciana l'acceptació davant de funcionària del Registre, amb data 21 de maig de 2012, de Teresa del Carmen de Rojas Galiana, en la seua condició de subdirectora general d'Investigació, Desenrotllament i Innovació Sanitària de la Conselleria de Sanitat.  
  
Octau. Quant a la dotació resultant, consta en l'expedient informe del cap de la Secció de Comptabilitat, amb data 14 de juny de 2012, d'acord amb el qual «les dos fundacions estan al corrent en la presentació de comptes davant d'este registre i han aportat també, d'acord amb l'article 38 del Reglament de Fundacions de la Comunitat Valenciana (Decret 68/2011, de 27 de maig, del Consell), els balanços de situació respectius tancats el 31 de desembre de 2011. De l'anàlisi econòmicofinancera dels balanços esmentats es desprén la bona salut financera de les dos fundacions amb fons de maniobra i fons propis positius i un nivell de liquiditat acceptable.  
La dotació resultant de les fundacions pujaria a la quantitat de 90.041,00 euros, i els seus fons propis, a la quantitat de 542.520,92 euros per l'acumulació de reserves amb origen en excedents d'exercicis anteriors.  
Des del punt de vista comptable, s'estima que l'expedient d'extinció està prou documentat i que, així mateix, la memòria justificativa es considera adequada i suficient. Per tot això, i tenint en compte que hi ha una coincidència i semblança entre els fins i les activitats de les dos fundacions i que tenen un mateix fundador, la Generalitat, resulta aconsellable acordar-ne la fusió a fi de millorar la rendibilitat dels seus patrimonis i evitar la duplicitat evident de gastos i d'estructures fundacionals de dos entitats que exercixen activitats anàlogues».  
En este sentit, es protocol·litza en l'escriptura un document acreditatiu de la dotació resultant, 90.041,00 euros, així com els balanços oportuns de la fundació absorbent.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que correspon a esta conselleria exercir, entre altres, les competències en matèria de fundacions.  
  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la Conselleria competent en matèria de fundacions, i que correspon al conseller la titularitat del protectorat, sense perjuí de la possibilitat de la delegació o la desconcentració.  
  
Tercer. La Secretaria Autonòmica de Justícia és competent per a conéixer i resoldre este expedient en virtut de les disposicions dels articles 46 i 47 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
  
«1. El patronat d'una fundació podrà acordar la seua fusió amb una altra o altres fundacions. Per a això es requerirà:  
a) Que resulte convenient per als seus interessos i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingeixen, la qual cosa haurà de constar en escriptura pública.  
[?]  
3. Les escriptures mencionades en els apartats a i b de l'apartat anterior s'inscriuran al Registre de Fundacions de la Comunitat Valenciana»..  
A més a més, l'article 38.1 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) establix: «Acordada la fusió per iniciativa pròpia dels patronats afectats, sempre que no ho haja prohibit el fundador, adjuntaran a la comunicació preceptiva al Protectorat, que podrà oposar-se o mostrar la seua no-oposició en termes idèntics als que s'establixen en l'article anterior, els documents següents:  
a) Certificat de l'acord pel qual s'aprova la fusió de cada un dels patronats, emés pels seus secretaris o secretàries amb el vistiplau dels seus presidents o presidentes, amb l'especificació sobre si es realitza per absorció o per creació d'una nova fundació.  
b) Informe justificatiu de la fusió, aprovat pels patronats de les fundacions fusionades, en què s'exposarà la conveniència per als seus interessos i la manera en què afectarà els fins i les activitats de les fundacions fusionades i el patrimoni aportat per cada una.  
c) L'últim balanç anual aprovat de cada una de les fundacions fusionades, si este balanç s'haguera tancat dins dels sis mesos anteriors a l'acord de fusió. En cas contrari, s'elaborarà un balanç específic de fusió.  
d) La dotació de la fundació resultant de la fusió, la seua procedència i valoració. La realitat de la seua aportació haurà d'acreditar-se al notari autoritzant, en els termes expressats en l'article 10 d'este reglament, incorporant els documents justificatius originals a l'escriptura.  
  
e) Els estatuts de la nova fundació, si és el cas, el contingut dels quals s'ajustarà a les prescripcions de l'article 10 de la Llei 8/1998, de 9 de desembre, de la Generalitat, i la identificació dels membres del seu primer patronat.  
La fusió requerirà l'atorgament d'escriptura pública, en què constarà l'acord de fusió aprovat pels patronats respectius i la seua inscripció en el Registre de Fundacions de la Comunitat Valenciana.  
En l'escriptura pública de fusió s'inclourà el que s'ha indicat en els paràgrafs a, b, c, d i e, així com l'acceptació dels patrons, si esta s'efectua en l'atorgament de l'escriptura de fusió, i el certificat del Registre de Fundacions de la Comunitat Valenciana a què es referix l'article 8 d'este reglament, quan siga procedent».  
  
Quint. De conformitat amb l'article 47 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell), són actes subjectes a inscripció en el Registre de Fundacions de la Comunitat Valenciana, entre altres,  
«6. El nomenament i l'acceptació, renovació, substitució, cessament i suspensió, per qualsevol causa, dels membres del patronat i altres òrgans creats pels estatuts; no tenen esta consideració els patrons d'honor i altres càrrecs de caràcter honorífic.  
13. La fusió de les fundacions, tant si en constituïxen una de nova com si n'incorporen una a una altra ja constituïda, i l'extinció, si és el cas, de les fundacions fusionades».  
En atenció als fets i fonaments exposats i vistos, la Constitució, la Llei 8/1998, de 9 de desembre, la Llei 50/02, de 26 de desembre, el Decret 68/2011, de 27 de maig, del Consell, i la resta de normativa d'aplicació pertinent, resolc:  
  
Primer  
Inscriure en el Registre de Fundacions de la Comunitat Valenciana manifestar la fusió per absorció de la Fundación para el Fomento de la Investigación Sanitaria y Biomédica de la Comunitat Valenciana (absorbent) i la Fundación para la Investigación en el Hospital Universitario Dr. Peset de Valencia (absorbida), acordada pels seus patronats amb data 25 de maig de 2012, amb l'efecte previst en els fets quart i sèptim d'esta resolució.  
  
Segon  
Inscriure en el Registre de Fundacions de la Comunitat Valenciana l'extinció i la baixa registral de la Fundación para la Investigación en el Hospital Universitario Dr. Peset de Valencia.  
Tercer  
Inscriure en el Registre de Fundacions de la Comunitat Valenciana l'acceptació com a patrons de la Fundación para el Fomento de la Investigación Sanitaria y Biomédica de la Comunitat Valenciana de Guillermo Ferrán Martínez, Rosa Valenzuela Juan, M. Desamparados Valero Doménech i Teresa del Carmen de Rojas Galiana.  
  
Quart  
Inscriure en el Registre de Fundacions de la Comunitat Valenciana la composició del Patronat de la Fundación para el Fomento de la Investigación Sanitaria y Biomédica de la Comunitat Valenciana, tal com es descriu en el fet sext d'esta resolució.  
  
Contra esta resolució que no esgota la via administrativa, es pot interposar un recurs d'alçada en el termini d'un mes, comptador des de l'endemà de la notificació, davant del conseller de Justícia i Benestar Social, conformitat amb les disposicions dels articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28h de la Llei 5/1983, de 30 de desembre, del Consell.  
  
Tot això sense perjuí que puga exercitar qualsevol altre recurs que considere pertinent.  
  
València, 27 de juliol de 2012.- El secretari autonòmic de Justícia: Antonio Gastaldi Mateo.